Vesa Julin

Vesa Veikko Julin on suomalainen matemaatikko ja apulaisprofessori. Hän on ollut Jyväskylän yliopistossa matematiikan apulaisprofessorina vuodesta 2020. Tutkijana hän on erikoistunut matemaattiseen analyysiin.

Akateeminen ura

Vesa Julin opiskeli matematiikkaa Jyväskylän yliopiston matematiikan ja tilastotieteen laitoksella ja valmistui maisteriksi matematiikan alalta vuonna 2006.Vesa Julin: Variaatiolaskentoa L∞ -funktionaalille Pro gradu-tutkielma, Jyväskylän yliopisto. 2006. jyu.finna.fi. Viitattu 9.6.2021. Hänen pro gradu-tutkielmansa käsittelee variaatiolaskentaa. Maisterin tutkinnon jälkeen hän aloitti jatko-opinnot. Neljännen opintovuoden alussa eli syksyllä 2009 Julin oli tutkijavaihdossa Yhdysvalloissa Berkeleyn yliopistossa, jossa hän täydensi opintojaan professori Lawrence Craig Evansin johdolla.Vesa Julin: Tutkijavaihdossa Berkeleyssä (PDF). Matematiikkalehti Solmu 3/2010, s. 1-2. Viitattu 9.6.2021. Siellä hän huomasi eron amerikkalaisen ja suomalaisen tieteellisen kulttuurin välillä: Yhdysvalloissa matematiikan jatko-opiskelijat hankkivat laajan matemaattisen yleissivistyksen, mutta Suomessa matemaatikot erikoistuvat tietylle matematiikan osa-alueelle. 

Palattuaan takaisin kotimaahan Julin väitteli Jyväskylän yliopistossa filosofian tohtoriksi matematiikan alalta vuonna 2010.Vesa Julin: Existence, uniqueness and qualitative properties of absolute minimizers (2010) Väitöskirja, Jyväskylän yliopisto. jyu.finna.fi. Viitattu 9.6.2021.  Väitöskirjan ohjaajana oli professori Petri Juutinen. Julinin väitöstutkimus liittyy teemallisesti variaatiolaskentaan, funktionaalianalyysiin ja osittaisdifferentiaaliyhtälöihin.

Valmistumisen jälkeen Julin oli Jyväskylän yliopistossa aluksi tutkijatohtorina. Sittemmin hän on ollut vuodesta 2016 yliopistonlehtori.Vesa Julin Orcid.org, 31.5.2021. Viitattu 9.6.2021.  Hän on sen ohella toiminut Suomen akatemian akatemiatutkijana vuosina 2017–2022. Vuonna 2020 Jyväskylän yliopiston matemaattis-luonnontieteellinen tiedekunta kutsui hänet myös viiden vuoden mittaiseen määräaikaiseen (2020–2025) matematiikan apulaisprofessuuriin ().Tiedekuntaneuvoston päätökset 2020 Matemaattis-luonnontieteellinen tiedekunta, Jyväskylän yliopisto. 18.12.2020. Viitattu 9.6.2021. Hän aloitti tehtävässä syyskuussa 2020.Tiedekuntaneuvoston pöytäkirja 3/2021 (PDF). MLTK, Jyväskylän yliopisto. Viitattu 9.6.2021.

Tutkimus
Matemaatikkona Vesa Julin tunnetaan matemaattiseen analyysin tutkijana, jonka erikoisalana on ollut variaatiolaskenta.Julin Vesa, apulaisprofessori / associate professor Matematiikan ja tilastotieteen laitos, Jyväskylän yliopisto. 9.9.2020. Viitattu 9.6.2021.  Hän suuntautui variaatiolaskentaan jo maisteriopintojen loppuvaiheessa. Sen jälkeen hän on tutkinut myös epälineaarisia differentiaaliyhtälöitä. Apulaisprofessori Julinin keskeisin tutkimus Jyväskylän yliopistossa sijoittuukin juuri epälineaaristen differentaaliyhtälöiden tutkimusalalle.Nonlinear Partial Differential Equations Matematiikan ja tilastotieteen laitos, JY. 21.2.2021. Viitattu 9.6.2021.  Tutkimusalueen toimintaa johtavat professorit Tero Kilpeläinen ja Petri Juutinen. Vesa Julinin oma tutkimusteema on muodon optimointi (), joka lukeutuu variaatiolaskennan alaan.

Julinin viimeaikainen tutkimus akatemiahankkeessa (nimeltä "Isoperimetriset ongelmat. Stabiilisuus ja geometriset virtaukset") vuosina 2017–2022 on käsitellyt niin kutsuttuja isoperimetrisiä ongelmia.Isoperimetriset ongelmat. Stabiilisuus ja geometriset virtaukset. Tutkimustietojärjestelmä Converis, 17.3.2021. Viitattu 9.6.2021. Isoperimetrinen epäyhtälö tarkoittaa matematiikassa teoriaa, jonka mukaan pallon reunan pinta-ala on pienempi kuin minkään muun joukon reuna, joka on tilavuudeltaan kyseisen pallon kokoinen.Seitsemän uutta hanketta Suomen Akatemialta luonnontieteiden ja tekniikan tutkimukseen epressi.com. Jyväskylän yliopisto, 12.5.2017. Viitattu 9.6.2021. Julinin mukaan esitetty teesi on yksi tärkeimmistä tuloksista niin kutsutussa geometrisessa mittateoriassa, joka on 2020-luvulla eräs matematiikan merkittävimpiä tutkimusaloja. Tutkimusprojektin tavoitteena on löytää uudenlaisia matemaattisia tuloksia, joiden avulla voitaisiin tarkastella materiaalifysiikan ja ydinfysiikan aloilla käytössä olevia matemaattisia malleja. Julin selvittää myös, millaisia niin sanottuja evoluutio-ongelmia näihin matemaattisiin malleihin mahdollisesti liittyy. Ongelmien stabiilisuuden osalta hän selvittelee, miten matemaattisesti äärettömäksi määritelty joukko aluksi muuttuu, mutta päätyy kuitenkin lopulta tasapainotilaan. 

Kesäkuuhun 2021 mennessä Vesa Julin on julkaissut matematiikan alalta noin 30 tieteellistä tutkimusartikkelia.Vesa Julin ResearchGate-palvelussa. Viitattu 9.6.2021. 

 Lähteet 

Aiheesta muualla
 Vesa Julin (Mathematics Genealogy Project) North Dakota State University. 
 Vesa Julinin tieteellisiä julkaisuja Jyväskylän yliopisto. 

Luokka:Suomalaiset matemaatikot
Luokka:Suomalaiset professorit
Luokka:Elävät henkilöt
Luokka:Syntymävuosi puuttuu
Luokka:Jyväskylän yliopiston professorit